Man dood aangetref ná kragonderbrekingArgieffoto (Foto: Hans, Pixabay) ŉ 36-jarige man is Maandag dood aangetref onder ŉ hout spantoring wat ŉ kragdraad en transformator opgehou het in Kirkwood in die Oos-Kaap. Kapt. Gerda Swart, woordvoerder van die polisie, het gesê die voorval het Maandagoggend vroeg naby Moses Mabida plaasgevind. “Polisiebeamptes is in kennis gestel van die voorval deur werkers wat ontbied is ná ŉ kragonderbreking in die gebied.” Die naam van die oorledene is nog nie bekend gemaak nie, omdat sy naasbestaandes nog nie in kennis gestel is nie. Die polisie doen ŉ geregtelike doodsondersoek.